Gerda Christophersen

mini|Gerda Christophersen ca 1900–1905. 
mini|Christophersen i hovedrollen som Hanna Glawari i operetten «Den glade enke», ca 1900–1905.  Bildet bærer påskriften «Skuespillerinde Frk. Gerda Christoffersen» (ikke Christophersen)
Gerda Amalie Holst Christophersen (født 1. mars 1870 i København, død 13. mars 1947 samme sted) var en dansk skuespiller, sanger, teaterdirektør og forfatter.

 Familie 
Hennes foreldre var operasanger Harald Edvard Christophersen (1838–1919) og hustru Ernesta Felicita Simonsen (1843–1916).

I 1918 giftet hun seg med sin yngre skuespillerkollega Carl Worm (1889–1961); ekteskapet ble oppløst i 1935.

 Skuespillerkarriere 

 Teater 
Gerda Christophersen debuterte på teaterscenen da var hun nitten år gammel. Debuten fant sted på Casino Teater i København. Året etter teaterdebuten kom hun inn på Det kongelige Teaters elevskole, der hun var elev fra 1890 til 1893. Ferdig utdannet skuespiller fikk hun i årene 1894–1897 en rekke mindre roller på Det kongelige Teater. Fra 1897 til 1900 reiste hun rundt med en teatertrupp. På disse turneene fikk hun sitt gjennombrudd på scenen med hovedroller som Frøken Nitouche i operetten Den skønne Galathea og Adele i Johann Strauss den yngres operette Flaggermusen. I 1900 var hun medlem av ensemblet da Aarhus Teater åpnet dørene. I 1902 var hun igjen å finne på scenen i Casino Theater, og som «operetteprimadonna» hadde en viss suksess. I perioden 1912–1914 fylte hun rollen som Casinos teaterdirektør, og ble med dette Danmarks første kvinnelige teaterdirektør. Senere var hun teaterdirektør for ulike turnerende teatre.

 Film 
Filmdebuten fant sted i 1911, da hun spilte en av hovedrollene i stumfilmen Den farlige Alder. Deretter spilte hun mindre roller i noen andre stumfilmer, og i 1912 skrev hun også et filmmanus som Nordisk Film Compagni filmet i 1912. I 1915 ble en av Nordisk Film Compagnis faste skuespillere. Frem til 1917 medvirket hun så i om lag 15 stumfilmer.

 Filmografi 
 1911 – Gøglerblod (rolle: gjøgleren Miranda; ukjent regissør)
 1911 – Den farlige Alder (rolle: Enkegrevinne Elsie von Lindtner; regissør: August Blom)
 1914 – Gyldne Lænker (rolle: Mercedes, Cartwrights niese; regissør: Alfred Cohn)
 1915 – Hvor Sorgerne glemmes (rolle: Fyrstinne Sara von Staffenfeldt; regissør: Holger-Madsen)
 1915 – Det evige Had (rolle: Fru Timm, Jens' mor; regissør: Hjalmar Davidsen)
 1915 – Hjertefejlen (rolle: Fru Holm; regissør: Lau Lauritzen sr.)
 1915 – Helten fra Østafrika (regissør: Lau Lauritzen sr.)
 1915 – To Mand frem for en Enke (rolle: Enkefru Fager; regissør: Lau Lauritzen sr.)
 1916 – Hvem er hun?  (rolle: Fru Taylor; regissør: Emanuel Gregers)
 1916 – Den hvide Djævel (rolle: Asia; regissør: Holger-Madsen)
 1916 – Gar el Hama IV (rolle: Grevinne Sinclair; regissør: Robert Dinesen)
 1916 – Paraplyen (rolle: Fru Holm; regissør: Lau Lauritzen sr.)
 1916 – Letsindighedens Løn (rolle: Rosa, oberstens datter; regissør: Robert Dinesen)
 1916 – Ene i Verden (rolle: Komtesse Luigi, svindlerske; regissør: A.W. Sandberg)
 1917 – Handelen med Menneskeliv (rolle: Fru Gillemot; regissør: Hjalmar Davidsen)
 1917 – Askepot (regissør: Lau Lauritzen sr.)
 1939 – Genboerne (rolle: Madam Smidt; regissør: Arne Weel)

 Som manusforfatter 
 1912 – Kærlighed og Venskab (regissør: Eduard Schnedler-Sørensen)

 Utmerkelser og æresbevisninger 
I 1929 blev hun tildelt den danske fortjenstmedaljen Ingenio et arti.

 Gravsted 
Gerda Christophersen døde den 13. mars 1947. Hun er begravet på Bispebjerg Kirkegård i København.

 Bibliografi 
 Gerda Christophersen: Memoirer (selvbiografi) (1919)
 Gerda Christophersen: Jeg gav aldrig op (selvbiografi) (1945)

 Referanser 

 Eksterne lenker 



Kategori:Danske skuespillere
Kategori:Danske sangere
Kategori:Danske teatersjefer
Kategori:Mottakere av Ingenio et arti
Kategori:Personer fra København